אמיר נחומי

אמיר נחומי (נולד ב-1945) הוא קצין צה"ל בדרגת תת-אלוף וטייס קרב לשעבר בחיל האוויר הישראלי. בתפקידו האחרון שימש ראש להק אוויר. נחומי הוא אלוף הפלות עם 13 הפלות של מטוסי אויב, בעל עיטור המופת וחתן פרס ביטחון ישראל. בנוסף השיג את הפלת הבכורה העולמית עבור מטוס ה-F-16 פייטינג פלקון והשתתף בתקיפת הכור הגרעיני בעיראק.

== קורות חייו ==
אמיר נחומי נולד ב-1945 בירושלים, בן להורים יוצאי האימפריה הרוסית שעלו לארץ בעלייה השלישית. הוא החל מסלול בעתודה האקדמאית אך החליט לעזוב את הלימודים והתנדב לקורס טיס, ממנו הודח בשלב המכין. הוא עבר לסיירת שריון ושם השלים את שירות החובה. לאחר השירות למד כימיה ופיזיקה באוניברסיטה העברית בירושלים. במלחמת ששת הימים לחם כשריונאי, ולאחריה ניסה להתקבל בשנית לקורס טיס. הוא נקלט ישירות לשלב הראשוני בקורס וסיים אותו בנובמבר 1968 כטייס קרב. הוא הוצב בטייסת אוראגנים והדריך בבית הספר לטיסה. ב-1971 עבר לטייסת 107, טייסת מטוסי F-4 פנטום.

בתחילת מלחמת יום הכיפורים (1973) הוביל נחומי את המבנה הישראלי בקרב האוויר הראשון במלחמת יום הכיפורים, בסמוך לבסיס חיל האוויר אופיר בשארם א-שייח' בדרום סיני. בקרב השתתפו שני מטוסי F-4 פנטום של חיל האוויר הישראלי, שהיו בכוננות יירוט והגנה רגילה, ומולם עשרים ושמונה מטוסי מיג-17 ומיג-21 מצריים שהיו בדרכם לתקוף מטרות של צה"ל באזור. בסיומו של הקרב, שנמשך כשש דקות, הופלו שבעה מטוסי מיג, מהם ארבעה על ידי נחומי. יתר מטוסי המיג נמלטו ומטוסי הפנטום נחתו בשלום. על פועלו בקרב זה קיבל נחומי את עיטור המופת. הוא הפיל שני מטוסים נוספים במהלך שירותו על מטוסי הפנטום.

נחומי שירת בתפקידי מטה בחיל, היה ראש מדור תקיפת טילים במחלקת מבצעים (רמ"ד עליונות אווירית בענף קרב) והיה שותף בצוות פיתוח מערכת לחיל האוויר בזכותה זכו בפרס ביטחון ישראל. בהמשך חזר לטייסת 107 כמפקדה.

ב-1980 עבר הסבה למטוסי F-16 פייטינג פלקון (שקיבלו בחיל האוויר את השם "נץ"), והתמנה למפקד טייסת "אבירי הצפון". במסגרת תפקיד זה השתתף בתקיפת הכור הגרעיני בעיראק ביוני 1981 כמוביל המבנה השני. ב-14 ביולי 1981 היה לטייס הראשון בעולם שביצע הפלת מטוס קרב עם מטוס F-16, כשהפיל מטוס מיג-21 סורי. ב-1982 הפיל במהלך קרבות אוויר שישה מטוסים נוספים. ב-1986 מונה למפקד בסיס רמת דוד ולאחר מכן המשיך לתפקיד ראש להק אוויר. במאי 1991 פיקד על החלק האווירי של מבצע שלמה להעלאת כ-14 אלף מיהודי אתיופיה לישראל. הוא כיהן כראש אגף אמצעים מיוחדים במשרד הביטחון. נחומי השתחרר בדרגת תת-אלוף ולאחר שחרורו המשיך לשרת במילואים כמדריך בבית הספר לטיסה. בשנת 2005 פרש מטיסה מבצעית בחיל.

ב-11 בספטמבר 2021 נפצע נחומי כשהדריך בסכיני מנקושיה העולים מנחל חצצון שבלב מדבר יהודה. הוא פונה על ידי מסוק והוגדר כפצוע בינוני.<ref></ref>

== הפלותיו ==
{| class="wikitable"
|-
! מספר!!תאריך הקרב!! המטוס המפיל!! המטוס שהופל!! החימוש!! | פרטי ההפלה
|- valign="top"
|1||6 באוקטובר 1973||F-4 פנטום||מיג 17 מצרי|| ||קרב האוויר הראשון במלחמת יום הכיפורים.
|- valign="top"
|2||6 באוקטובר 1973||F-4 פנטום||מיג 17 מצרי|| ||הפלה שנייה באותו הקרב
|- valign="top"
|3||6 באוקטובר 1973||F-4 פנטום||מיג 17 מצרי|| ||הפלה שלישית באותו הקרב
|- valign="top"
|4||6 באוקטובר 1973||F-4 פנטום||מיג 17 מצרי|| ||הפלה רביעית באותו הקרב
|- valign="top"
|5||13 באוקטובר 1973 ||F-4 פנטום||מיג 21 סורי|| ||יומה השמיני של מלחמת יום הכיפורים
|- valign="top"
|6||14 באוקטובר 1973 ||F-4 פנטום||מיג 21 מצרי|| ||יומה התשיעי של מלחמת יום הכיפורים
|- valign="top"
|7||14 ביולי 1981||F-16||מיג 21 סורי||AIM-9 סיידוויינדר||במהלך משימת חיפוי על תקיפת מטרות מחבלים בלבנון. הפלת בכורה עולמית של מטוס F-16
|- valign="top"
|8||9 ביוני 1982||F-16||מיג 21 סורי||AIM-9 סיידוויינדר||מעל בקעת הלבנון
|- valign="top"
|9||10 ביוני 1982||F-16||מיג 21 סורי||ללא ירי||מעל אגם קרעון
|- valign="top"
|10||10 ביוני 1982||F-16||מיג 23 סורי||AIM-9 סיידוויינדר||מעל אגם קרעון. הפלה שנייה באותו הקרב
|- valign="top"
|11||10 ביוני 1982||F-16||מיג 23 סורי||AIM-9 סיידוויינדר||מעל אגם קרעון. הפלה שלישית באותו הקרב
|- valign="top"
|12||11 ביוני 1982||F-16||מיג 21 סורי|| ||
|- valign="top"
|13||11 ביוני 1982||F-16||מיג 21 סורי||AIM-9 סיידוויינדר||
|}

== לקריאה נוספת ==
* 

== קישורים חיצוניים ==

* 
* 
* [https://www.youtube.com/watch?v=bns1ZQsRa-Q סיפורו של אמיר נחומי: כך נחתה עלי המלחמה], באתר YouTube

== הערות שוליים ==

קטגוריה:טייסי חיל האוויר הישראלי
קטגוריה:מפקדי בסיס רמת דוד
קטגוריה:מעוטרי עיטור המופת במלחמת יום הכיפורים
קטגוריה:אלופי הפלות ישראלים
קטגוריה:זוכי פרס ביטחון ישראל: חיילי צה"ל
קטגוריה:ראשי להק האוויר
קטגוריה:תתי-אלופים בחיל האוויר
קטגוריה:בוגרי האוניברסיטה העברית בירושלים
קטגוריה:ראשי האגף לאמצעים מיוחדים
קטגוריה:ישראלים שנולדו ב-1945
קטגוריה:חיילי חיל השריון במלחמת ששת הימים
קטגוריה:חיילי חיל האוויר במלחמת יום הכיפורים